 Saasuu Eebbe u muujiyay ceeb- iyo danbi-laaanta Nabi Yuusuf iyo in iyadu doontay isna diiday, waxaana sidaas si caddaalad ah ugu marag-furay cid qaraabadeeda kamid ah oo qamiiska Nabi Yuusuf ku kala xukuntay hadduu horay ka goan yahay iyadaa run sheegi hadduu gadaal ka goan yahayna isagaa run sheegi, markuu ninkeedii arkay inuu qamiisku gadaal ka goan yahay oo xaalku u caddaaday wuxuu ku tuhmaystay haweenayda inay dhagar iyo khayaamo waddo, dhagartooduna wayn tahay, wuxuuna usoo jeediyay Yuusuf inuu ka gaabsado xaalkan kana warramin, iyadana wuxuu faray inay ka tawbad-keento arrintaas ay doontay ee dhicin iyo masabidka Yuusuf. 